"3 ngobubi babo bayayikhohlisa inkosi, lababusi ngenkohliso yabo. 4 bayizifebe bonke, banjengeziko elitshisayo, elingakhwezelwa ngumphekizinkwa, kusukela esikhathini sokuxova inhlama kuze kube sekubileni kwayo. 5 ngosuku lwedili lenkosi ababusi bayadakwa liwayini elibukhali, lenkosi izihlanganise lezidakwa. 6 ngenxa yamacebo abo inhliziyo zabo ziyavutha njengeziko; ukufutheka kwabo kudede ubusuku bonke, kodwa ekuseni kubhebhe njengamalangabi. 7 bonke bayatshisa njengeziko, bayabulala ababusi babo. amakhosi abo wonke asephelile, kakho loyedwa okhuleka kimi. 8 uefrayimi uyadinga ubungane bezizwe; unjengesinkwa esingavuthwanga. 9 abezizwe badla amandla akhe, kodwa yena kakwazi lokho. izimvu seziphumile ekhanda lakhe, kodwa yena kakwazi. 10 ukuzigqaja kukaisrayeli kuyafakaza ngaye, kodwa kababuyeli e nkosini unkulunkulu wabo, kabamdingi ngakho konke lokhu. "17 singasibona njani isandla sikajehova? nanzi ezinye izibonelo: mhlawumbe indlela owathola ngayo iqiniso ikwenza uvume ukuthi ujehova nguye owayeqondisa izinto. sewake wathi usemihlanganweni yobukhristu wezwa inkulumo eyakuthintayo waze wathi: “lokhu yikho kanye ebengikudinga”? engxenye sewake wabona indlela unkulunkulu akunika ngayo impendulo yalokho owawukuthandazele. kumbe wazibonela ngawakho ujehova ekuncedisa ukuthi uphumelele lapho ukhetha ukuthuthukisa inkonzo yakho. loba mhlawumbe watshiya umsebenzi ukuze uthole isikhathi esinengi sokukhonza ujehova wasukubona ukuba liqiniso kwesithembiso sikajehova esithi: “kangisoze ngilidele.” (heb. 13:5) nxa singaphaphama sibe lelihlo elibukhali, sizakwenelisa ukubona izindlela ezinengi ujehova asisize ngazo.